钦定古今图书集成/明伦汇编/闺媛典/第026卷 > 汪用霖妻赵氏
## 钦定古今图书集成/明伦汇编/闺媛典/第026卷 > 汪用霖妻赵氏

按《徐州志》：“赵氏，教授汪用霖妻，廪生汪允醇母。年二
十，嫔于汪。甫数岁，姑朱氏早亡，与翁母李同寝食。时
李年七十有七，氏奉养惟谨，供姑遗像，朝夕焚香瞻
拜。幼叔未娶，氏勤纺织，为毕婚事。岁大饥，悉出奁具
佐公用，分产以田宅之美者，劝夫让诸弟及霖，秉铎
虞庠佐以廉洁，虞士为霖立石，抚妾子，卵翼抚恤不”
啻所生。年六十九终。